शेज़ जे
डैड।
यह क्या बकवास है?
डॉक्टर ने कहा था यह जानलेवा है।
और मैंने आपकी नर्स से बात की। आपने उसे हटा दिया?
हाँ।
क्यों?
उसका समय बर्बाद नहीं करना चाहता था।
वह कोई एहसान नहीं कर रही थी, उसे उसके पैसे मिलते थे।
अब उसकी ज़रूरत नहीं है।
-आप चल भी नहीं पाते। -कैसे पता? मैं बैठा हुआ हूँ।
गिलास छोड़ो। तुम्हें इसका कोई हक नहीं है!
फ़्रैंकी।
फ़्रैंकी, इन्हें ड्रिंक दी तो पुलिस बुलाऊँगी, सच में।
-पानी चाहिए? -मुझे पानी नहीं चाहिए। ड्रिंक चाहिए।
इससे तुम्हारा मतलब नहीं है, समझी?
ऊपर जाइए।
-तुम्हें मेरा खयाल रखने की ज़रूरत नहीं है। -और कोई यह नहीं करेगा!
-अच्छा? -हाँ।
जब आप लोगों से दफ़ा होने को कहते हैं, तो वे दफ़ा हो जाते हैं!
ब्रिटनी, पैटी, यहाँ तक कि मार्वा भी।
मार्वा, जिससे ज़्यादा धीरज इस दुनिया में किसी के पास नहीं है,
वह भी हार जाती है जब आप ऐसे पेश आते हैं।
आप खुदकुशी करना चाहते हैं क्या?
अगर ऐसा ही हो तो?
तो मेरा क्या होगा?
हाँ, तुम्हारा क्या?
-फ़्रैंकी, एक ड्रिंक लाओ। -पानी ले आऊँ?
-मुझे एक ड्रिंक दो। -माफ़ करना।
मैं उसके पैसे देता हूँ।
-कॉफ़ी दे दूँ? -कॉफ़ी नहीं चाहिए।
सब भाड़ में जाओ!
ड्रिंक लाओ!
यह क्या बेहूदगी है, बिली?
ए!
-ए! -मुझे अकेला छोड़ दो।
शेज़ जे 1959 से
आपकी मदद करने आई और बदले में यह मिला।
आप मरना चाहते हैं?
तो आपकी इच्छा पूरी हो गई।
आप मेरे लिए मर गए।
गोलियथ
-लो। -ठीक है।
इसे ऐसी जगह सौंपूँगा जहाँ इससे फ़ायदा हो। शुक्रिया।
ज़रूर।
तो, मैंने शिकागो के मौसम का हाल देखा।
तापमान शून्य से दो मिलियन डिग्री कम है, तुम वाकई जाना चाहती हो?
मेरे पास टोपी और दस्ताने हैं, तो मैं ठीक ही रहूँगी।
-और तुम? -मेरा क्या?
अब दर्द कैसा है?
अब भी है। पर पहले से थोड़ा बेहतर है।
शायद आदत पड़ गई है। पता नहीं।
लगता है करोड़ों की साज़िश में उलझना
तुम्हारी सेहत के लिए अच्छा है।
हाँ, लगता तो यही है।
यहाँ वापस आकर मुझे अच्छा लगा।
हाँ, मुझे भी।
पर जाने की भी खुशी है।
मतलब, मुझे गलत मत समझना, मैं बस...
अब मैं तुम्हारी चिंता नहीं कर सकती।
उसकी ज़रूरत भी नहीं है।
-अच्छा? -हाँ।
तुम ठीक रहोगे।
हाँ। देखते हैं।
पर टाई ठीक से नहीं बाँधी।
अच्छा? खैर...
हमेशा की तरह।
दरवाज़ा खुला है।
ए। टैक्सी आ गई, जान।
बिली, यह माइक है।
-माइक, यह है बिली मैकब्राइड। -बिली। इसने तुम्हारे बारे में बताया है।
-मिलकर अच्छा लगा। -मुझे कार्डिनल टीम पसंद है।
इसका खामियाज़ा तुम्हें ही भुगतना पड़ेगा।
काश हम साथ में थोड़ा समय बिता पाते, यार।
-अगली बार। -हाँ, अगली बार।
तुम इसका अच्छी तरह खयाल रखना, ठीक है?
हाँ। ज़रूर।
तो अगली बार मिलेंगे, है न?
-हाँ। -है न?
अपना खयाल रखना।
तुम भी।
-फिर मिलेंगे। -मिलकर अच्छा लगा।
-मुझे भी। तैयार हो? -चलते हैं।
चलो।
फ़्रैंक एक कमाल का केमिस्ट था।
वह और बहुत कुछ हासिल कर सकता था।
वह दुनिया बदल सकता था अगर उसकी बीमारी आड़े न आई होती।
उन्होंने कभी ट्रिमाडोन के बारे में सावधान किया था?
नहीं। कभी नहीं।
जितने संतुलित और समझदारी भरे पल आते थे,
उससे कहीं ज़्यादा पागलपन और सनक भरे पल आते थे।
वे पल लंबे होकर अक्सर आने लगे।
उसकी हालत वैसी ही थी जब मुझे उसे काम से निकालना पड़ा।
आप स्कित्ज़ोएफ़ेक्टिव डिसऑर्डर के बारे में क्या जानते थे
जब यह बीमारी पता चली?
बहुत कुछ जानता था।
अफ़सोस कि तब हमें पता नहीं था कि उसे क्या बुलाएँ
पर हमारे पिता को भी यही बीमारी थी।
मुझे अफ़सोस है।
हमारा बचपन आसान नहीं था,
पर इसी से हमें दवाएँ बनाने की प्रेरणा मिली।
आपने अपनी ज़िंदगी को दुखों से कुछ अच्छा करने की कोशिश की?
हाँ। बात सिर्फ़ हमारी, हमारे परिवार की नहीं थी।
हर कोई ज़िंदगी में किसी न किसी दर्द से जूझता है।
दवाएँ वह बोझ कम कर देती हैं।
इसलिए आप दर्दनाशक दवाओं के क्षेत्र में आए?
हाँ।
इस क्षेत्र को लेकर कई गलतफ़हमियाँ हैं।
दर्द ठीक करना आसान नहीं होता,
डॉक्टरों के लिए बहुत कठिन होता है
दर्द की वजह जानकर उसका इलाज करना।
इसी लिए मेरा मानना है
कि दर्द की दवा सबको मुहैया होनी चाहिए।
आपकी क्या प्रतिक्रिया थी
जब आपको पता चला कि लोगों को ट्रिमाडोन की लत लग रही है?
मैं हैरान रह गया।
हमारी सारी रिसर्च, सालों की, दशकों की,
उनसे यही लगा था कि इन दवाओं की लत नहीं लगती।
और ऐसा इसलिए कि आपकी रिसर्च
उन लोगों पर केंद्रित थी जिन्हें वाकई इलाज की ज़रूरत थी?
हाँ। और यह एक अहम अंतर है।
जब लत लगने की बात सामने आने लगी,
तो पता चला कि इनका इस्तेमाल गैरकानूनी रूप से हो रहा है।
और जब आपको पता चला कि ट्रिमाडोन का गलत इस्तेमाल हो रहा है,
तो आपने उसे रोकने के लिए क्या किया?
मैंने अपनी कंपनी से एक कार्यक्रम शुरू करने को कहा
जिससे देश के उन इलाकों का पता किया जा सके
जहाँ उनका गैरकानूनी इस्तेमाल हो रहा था।
क्या एफ़डीए या डीईए ने आपसे यह करने को कहा था?
नहीं, यह हमारा फ़ैसला था।
हम इन दवाओं के गलत इस्तेमाल के खिलाफ़ लड़ी जा रही इस जंग में सबसे आगे थे।
दर्दनाशकों की इस महामारी को रोकने के लिए आपने और क्या किया?
2010 में हमने ट्रिमाडोन का लत न लगने वाला रूप बनाया।
ओरिजिनल फ़ॉर्मूले से अलग,
इसे इंजेक्शन या सूँघने वाले रूप में नहीं बदला जा सकता।
इसे सलाह के हिसाब से ही लेना पड़ेगा,
ताकि नशेड़ी इसे नशा करने के लिए इस्तेमाल न कर सकें।
और इसे बनाने में कितनी लागत आई?
एक बिलियन डॉलर से अधिक।
ज़ैक्स फ़ार्मा ने इस खतरे को बहुत संजीदगी से लिया है।
इस महामारी से लड़ने के लिए हमसे ज़्यादा कोशिश किसी ने नहीं की है।
शुक्रिया, मिस्टर ज़ैक्स।
आपके कीमती वक्त का शुक्रिया।
शुक्रिया।
आपकी बारी।
मैं संभालती हूँ।
क्या...
मिस मार्गोलिस, आप जब चाहें बैठ सकती हैं।
शुक्रिया, योर ऑनर, पर आज मैं ठीक हूँ।
गुड आफ़्टरनून।
गुड आफ़्टरनून, मिस्टर ज़ैक्स।
गुड आफ़्टरनून।
आप शुरू से ही दर्दनाशकों के पक्ष में
बोलते आए हैं। है न?
हाँ, बिल्कुल।
और आपको दर्द के इलाज के लिए इन दवाओं पर पूरा भरोसा है।
हाँ, बिल्कुल।
और आपको और ज़्यादा ग्राहक चाहिए थे, है न?
ज़्यादा लोगों की मदद करना चाहता था।
जब ट्रिमाडोन को लॉन्च किया गया, तो इस काम को लेकर आपके जुनून ने
आपको इसके मार्केटिंग कैंपेन में सक्रिय होने के लिए प्रेरित किया,
है न?
हाँ, हमारा एक मार्केटिंग विभाग है, पर मुझे खुद काम करना पसंद है। हाँ।
आपने 5,000 से ज़्यादा नर्सों, डॉक्टरों और दवासाज़ों को नौकरी और प्रशिक्षण दिया
ताकि वे ट्रिमाडोन की खूबियों का प्रचार करें, है न?
हाँ। प्रचार करने का सबसे अच्छा तरीका
उस क्षेत्र के लोगों से बात करना है।
और उन डॉक्टरों पर लाखों डॉलर खर्च किए
और महंगे तोहफ़े दिए, घूमने-फिरने का इंतज़ाम किया
जो ट्रिमाडोन लेने की सलाह ज़्यादा से ज़्यादा लोगों को देते थे। है न?
मिस मार्गोलिस, क्या आप वाकई बैठना नहीं चाहतीं?
पर थोड़ी परेशान लग रही हैं।
मैं ठीक हूँ। बहुत-बहुत शुक्रिया। क्या आप सवाल का जवाब देंगे?
हाँ, ज़रूर। माफ़ कीजिएगा।
किसी भी छोटे कारोबार की तरह,
रिश्ते बनाना और कायम रखना कंपनी चलाने के लिए बहुत ज़रूरी होता है।
आप तो यह समझती ही होंगी, मिस मार्गोलिस।
आप नए मरीज़ों को 30 दिन की दवा मुफ़्त भी देते थे।
ड्रग डीलर भी यही तरीका इस्तेमाल करते हैं न?
आपत्ति है।
मंज़ूर। मिस मार्गोलिस, प्लीज़।
माफ़ कीजिएगा, योर ऑनर। अलग ढंग से बोलती हूँ।
नए मरीज़ों को 30 दिन दवा मुफ़्त देने से
कारोबार को फ़ायदा कैसे हो सकता है, अगर आप उन्हें कोई लत नहीं लगा रहे?
नमूने के तौर पर एक डोज़ देना
ऐसे मरीज़ों के लिए काफ़ी नहीं होती जिन्हें वाकई इलाज की ज़रूरत है।
ऐसे लोग जो हर वक्त बहुत तेज़ से जूझते हैं।
ऐसे लोग जो हर वक्त बहुत तेज़ दर्द से जूझते हैं।
है न?
हाँ।
आप इसे जानते हैं?
मैं नहीं जानता। नहीं।
मुझे पता होना चाहिए?
इसका नाम अमैंडा ट्रू था।
आप इसके पिता टॉम ट्रू को जानते थे। मेरे बहुत करीब थे।
आपत्ति है। वकील गवाही दे रही हैं।
यह बात हटा दीजिए।
क्या अमैंडा हर वक्त तेज़ दर्द से जूझती थी
जब आपने उसे 30 दिन की दवा मुफ़्त दी?
जैसा मैंने कहा, मैं उसे नहीं जानता। तो मैंने उसे कुछ नहीं दिया।
उसे ऐसा दर्द नहीं था। बस एक मामूली चोट लगी थी।
वह एक दिन या एक हफ़्ते की दवा से ठीक हो जाती।
जानना चाहेंगे कि उसके साथ क्या हुआ?
-आपत्ति है। -सवाल वापस लेती हूँ।
सच यह है, मिस्टर ज़ैक्स,
आपके दर्दनाशकों की क्रांति लाने से पहले, अफ़ीम वाली दवाएँ कभी-कभार ही दी जाती थीं,
ऐसे मरीज़ों को जिन्हें जानलेवा बीमारी, या कैंसर था, सही कहा न?
आमतौर पर, हाँ।
दर्दनाशकों की इस महामारी में आपका असली योगदान ट्रिमाडोन नहीं है।
आपका असली योगदान यह है कि
आपने वह बाज़ार खोल दिया जो पहले अमेरिकी जनता के लिए बंद था।
आपने अमैंडा जैसी मासूम लड़की के हाथ में एक खतरनाक दवा दे दी।
आपने एक ऐसा मार्केटिंग कैंपेन बनाया
जिसने कैंसर जैसी घातक बीमारी के बेहिसाब दर्द से जूझते लोगों के लिए
बनाई गई दवा को
दाँत के दर्द और मोच के लिए सुरक्षित बताकर पेश किया।
ट्रिमाडोन को इस तरह बनाया गया था कि वह सबके लिए सुरक्षित थी।
उसमें फेंटानिल नहीं है, मॉर्फ़ीन नहीं है।
आपने ट्रिमाडोन को यही कहकर बाज़ार में बेचा था न?
यह सुरक्षित है क्योंकि इसका असर धीरे-धीरे होता है?
हाँ।
आपने दावा किया कि दूसरे दर्दनाशकों के मुकाबले में
इसकी लत आसानी से नहीं लगती,
इसका गलत इस्तेमाल नहीं होगा, दवा बंद करने पर कोई दिक्कत नहीं होती,
पर यह सब सच नहीं था, है न?
हम एफ़डीए की बात दोहरा रहे थे।
सच यह है कि धीरे असर करने वाली दवा का गलत इस्तेमाल ज़्यादा आसान है
क्योंकि हर गोली में ज़्यादा अफ़ीम डालनी पड़ती है, है न?
एफ़डीए ने जाँच की थी और कहा कि वह सुरक्षित है।
उन्होंने जाँच नहीं की, मिस्टर ज़ैक्स।
सरकार नहीं, दवा कंपनियाँ एफ़डीए के लिए जाँच कर खर्च उठाती हैं।
हाँ। ऐसा ही होता है, मिस मार्गोलिस।
तो ज़रा बात को समझ लूँ।
आपने ट्रिमाडोन को बेचा क्योंकि एफ़डीए ने कहा वह सुरक्षित है।
हाँ।
और एफ़डीए ने कहा वह सुरक्षित है क्योंकि आपने उनसे ऐसा कहा।
अगर आपको यह प्रक्रिया सही नहीं लगती,
तो आपको ज़्यादा टैक्स भरकर खुद एफ़डीए को फंड करना चाहिए।
आपने एक ज़बरदस्त और झूठा प्रचार किया
जिसने पूरे देश में यह विपदा खड़ी कर दी।
-योर ऑनर... -नहीं।
नहीं।
मैंने जनता को अपने इलाज के फ़ैसले खुद लेने का हक दिया।
हर किसी को दर्द से निजात पाने का हक है। यह लोगों का बुनियादी हक है।
और आप इसमें कामयाब रहे, है न?
साल 2008 तक, अमेरिका,
जहाँ दुनिया की केवल पाँच प्रतिशत आबादी है,
वह दुनिया के कुल दर्दनाशकों का 80 प्रतिशत इस्तेमाल कर रहा था।
मुबारक हो, मिस्टर ज़ैक्स। आपने तबाही मचा दी।
योर ऑनर। आपत्ति है। वकील साहिबा फिर बयान दे रही हैं।
इसे हटा दीजिए।
आपने मिस्टर पैटक से कहा था कि आपने दवाओं के गलत इस्तेमाल को
रोकने की हर मुमकिन कोशिश की, है न?
हाँ, यह सच है।
आपने एक बिलियन डॉलर खर्च करके
ट्रिमाडोन का लत न लगने वाला फ़ॉर्मूला भी बनाया।
-है न? -हाँ।
पर ट्रिमाडोन का पेटेंट तो खत्म होने वाला है न?
संयोग से, हाँ।
नया पेटेंट पाने के लिए आपको इसमें बदलाव करने ही थे, है न?
आप बेवजह उंगली उठा रही हैं।
आपने एक विरोध भी दर्ज किया है
ताकि ट्रिमाडोन का ओरिजिनल रूप
व्यापक न हो जाए, है न?
बेशक, यह बस एक समझदारी भरा फ़ैसला है।
हमें अपनी बौद्धिक संपदा सुरक्षित रखनी है,
जैसे हर कंपनी करती है।
आपका दावा है कि उसका गलत इस्तेमाल इतनी आसानी से हो सकता है
कि दूसरे निर्माताओं को वह बनाने की इजाज़त नहीं देनी चाहिए।
और इसी लिए हमने फ़ॉर्मूले में बदलाव किए।
तो ज़रा बात साफ़ कर लेते हैं।
जब फ़ायदा होता है तो आप दावा करते हैं कि ट्रिमाडोन सुरक्षित है,
पर जब आपको ठीक लगता है, तो आप उसे खतरनाक भी घोषित कर देते हैं।
या मैं अब भी बेवजह सवाल उठा रही हूँ?
आपत्ति है, योर ऑनर। यह बिल्कुल गलत है।
मंज़ूर। आगे बोलिए, मिस मार्गोलिस।
बस कुछ समय और।
आपने हाल ही में एक और पेटेंट हासिल किया है।
एक लत न लगने वाली दवा एमरज़िन का।
आपत्ति, योर ऑनर, यह इसे बीच में नहीं ला सकतीं।
मिस मार्गोलिस, यह क्या कर रही हैं?
मैं एक गवाह पर आरोप लगाने के लिए बस इसका ज़िक्र भर कर रही हूँ।
संभलकर, मिस मार्गोलिस। मेरी नज़र आप पर है।
मैं समझती हूँ।
खारिज।
शुक्रिया, योर ऑनर।
तो हम क्या बोल रहे थे?
आपने फ़्रैंक को उस वक्त निकाला जब आपने उन्हें
इलाज के लिए भर्ती करवाया था, है न?
हाँ।
उन्होंने फिर कभी कंपनी के लिए काम किया?
उसका अब भी एक बड़ा मालिकाना हक है।
मतलब काम नहीं किया, है न?
मैंने उसे वापस काम पर नहीं रखा। नहीं।
हाँ।
तो पेटेंट के आवेदन पर आविष्कारक के तौर पर उनका नाम क्यों है?
एक अरसे पहले, फ़्रैंक एमरज़िन बना रहा था,
पर ठीक से नहीं बना पाया।
उस पर लिखे दूसरे आविष्कारक केटी, कैथरिन ने उसे ठीक किया था।
तो फ़्रैंक यह कब बना रहा था? ट्रिमाडोन के बाद या उससे पहले?
उसके बाद।
फ़्रैंक एक लत न लगने वाली दवा पर काम क्यों कर रहा था
जब आपको यकीन था कि ट्रिमाडोन सुरक्षित है?
जैसा कि हम सब जानते हैं,
यह कहना मुश्किल है कि फ़्रैंक के दिमाग में क्या चल रहा है।
आपने शपथ लेकर कुछ देर पहले कहा था
कि फ़्रैंक ने कभी ट्रिमाडोन के बारे में चेताया नहीं, है न?
हम यह बात कर चुके हैं, हाँ।
तो फ़्रैंक ने ट्रिमाडोन की लत लगने के बारे में कुछ नहीं कहा?
आपत्ति। इसका जवाब दिया जा चुका है।
क्या फ़्रैंक ने बताया था कि वह लत न लगने वाली दवा बना रहा है?
आप परेशान लग रहे हैं, मिस्टर ज़ैक्स।
जवाब देने से पहले आप कुछ पल सोचना चाहेंगे?
मैं आपकी जगह होती, तो बहुत सोच-समझकर जवाब देती।
-आपत्ति है। -क्यों?
क्या हमें कुछ समय मिल सकता है, योर ऑनर? मैं अपने मुवक्किल से बात करना चाहूँगा।
नहीं, मेरे खयाल से मिस मार्गोलिस के सवाल खत्म होने वाले हैं।
आप अपनी बारी के दौरान बात कर सकते हैं।
शुक्रिया, योर ऑनर। तो जवाब दीजिए, मिस्टर ज़ैक्स।
नौकरी से निकालते वक्त आपको पता था कि आपका भाई लत न लगने वाली दवा बना रहा है?
हाँ।
और क्या आपने सोचा कि इसका क्या मतलब है?
कि ट्रिमाडोन की लत लग जाती है?
मिस्टर ज़ैक्स, सवाल का जवाब दीजिए।
बेशक, मैने यह सोचा था।
तो आप जानते थे कि उसकी लत लगती है,
पर फिर भी लत न लगने वाली दवा के बजाय आपने उसे लॉन्च कर दिया?
एमरज़िन काम नहीं करती थी।
वह एक पागल इंसान के दिमाग की पैदाइश थी।
इसलिए आपने 25 साल उसे किनारे रख दिया
बजाय उस लत न लगने वाली दवा पर काम जारी रखने के,
जिससे लाखों लोगों की जान बचाई जा सकती थी?
यह मेरी गलती नहीं है। मैंने हर काम नियम के हिसाब से किया।
यह फ़ैसला मेरे हाथ में नहीं था।
-नहीं? -नहीं।
मैंने इस मामले में वकील से सलाह ली थी और उसने कहा...
मुझे आपको रोकना होगा। ये बस अटकलें हैं।
मैंने वकील से एमरज़िन की जाँच करवाई थी,
-और उनकी सलाह थी कि हम... -मिस्टर ज़ैक्स, प्लीज़ रुक जाइए।
तो मैं अपने बचाव में कुछ नहीं कह सकता?
वकील के फ़ैसले का इल्ज़ाम मेरे सिर होगा?
आप दूसरे के लिए बोल नहीं सकते, मैं अपने सवाल पर ऐतराज नहीं कर सकती।
वह अजीब होगा।
बात खत्म कीजिए, मिस मार्गोलिस।
बस। और कोई सवाल नहीं है।
और कोई सवाल नहीं है, योर ऑनर।
मिस्टर ज़ैक्स, आप जा सकते हैं।
मिस्टर पैटक, अपने अगले गवाह को बुलाइए।
जी, योर ऑनर, बस एक मिनट।
उसने हमें फँसा दिया।
बेशक। हद है।
हमारे पास कोई चारा नहीं है।
हाँ।
योर ऑनर, हम विलियम हैमिल्टन मैकब्राइड को कठघरे में बुलाना चाहेंगे।
दायाँ हाथ ऊपर कीजिए।
क्या आप शपथ लेकर कहते हैं कि आप उस केस के बारे में
अदालत में जो भी कहेंगे वह सच होगा,
पूरा सच होगा, सच के सिवाय कुछ नहीं होगा?
हाँ।
योर ऑनर, मिस्टर मैकब्राइड को एक असहयोगी गवाह मानने की इजाज़त दें।
ठीक है।
मेरे खयाल से यह इसी लायक हैं। इजाज़त है।
आप ज़ैक्स फ़ार्मा के वकील हुआ करते थे, है न?
कुछ दिन, 25 साल पहले।
मिस्टर मैकब्राइड। हाँ या नहीं?
हाँ।
आपने एमरज़िन की जाँच की थी,
यानी फ़्रैंक ज़ैक्स की प्रयोगात्मक लत न लगने वाली दवा की,
और आपने जॉर्ज ज़ैक्स से कहा कि उसे रिलीज़ नहीं कर सकते, है न?
मैंने कहा था कि उस रूप में उसे रिलीज़ न करें,
-उस पर और काम करें। -योर ऑनर?
मिस्टर मैकब्राइड, हाँ या न में जवाब दें,
वरना अवमानना का आरोप लगेगा। समझ गए?
जी।
आपने जॉर्ज ज़ैक्स से उस पर काम जारी रखने को नहीं कहा, है न?
नहीं। आपने लिखा था, "इस दवा पर सारा शोध और विकास तुरंत बंद कर दीजिए।"
-है न? -हाँ।
और अब आप कह रहे हैं
कि क्योंकि ज़ैक्स फ़ार्मा ने लत न लगने वाली दवा बनाने की कोशिश की,
तो साबित होता है कि जॉर्ज ज़ैक्स को पता था कि इस दवा की लत लगती है?
-ज़ाहिर है। -उन्होंने इसकी जांच की थी न?
-हाँ। -और आपने उन्हें रोका,
कहा कि वह खतरनाक है।
आपने कहा कि सारा शोध और विकास बंद किया जाए।
हाँ।
तो आप किस हक से मेरे मुवक्किल पर मुकदमा कर रहे हैं
और यह दावा कर रहे हैं कि उन्हें दवा के लत लगने का पता था
जब आपने ही उन्हें जाँच करने से मना किया था?
-आपत्ति। -फ़ायदा उठाना चाहते हैं?
-धोखा है? -मैकब्राइड अब हमारे साथ नहीं हैं
और मिस्टर पैटक यह बात जानते हैं।
मंज़ूर है। आगे बढ़िए।
सही कहा।
आपको इस केस पर काम करने से मना किया गया है, है न?
-हाँ। -आपके बर्ताव के कारण
आपको एक साल के लिए निलंबित भी किया गया है। है न?
हाँ। सही कहा।
और अगर इस केस में आपकी दखलअंदाज़ी जारी रही
तो यह सारा मुकदमा ही खारिज हो जाएगा, है न?
-हाँ। -जैसे वादी वकील को
वकील-मुवक्किल की गोपनीय जानकारी देना।
अच्छा है कि मुझे भी मॉनिटर इस्तेमाल करना आता है।
कल आप मिस मार्गोलिस के घर गए थे।
आपत्ति है। योर ऑनर, हमने यह नहीं देखा था।
अब देख लिया है। मेरी इजाज़त है।
मिस मार्गोलिस कल रात आपकी बिल्डिंग में आई थीं।
एक मुकदमे के दौरान एक ही शाम में दो मुलाकातें।
कल रात आपने मिस मार्गोलिस से इस केस के बारे में बात की थी न?
हाँ।
आपने मिस मार्गोलिस को बताया कि आज क्या कहना है, है न?
हाँ।
योर ऑनर, एक मिनट बात कर सकता हूँ?
आप भी आइए।
बिली मार्गोलिस पर्दे के पीछे से इस केस में दखल देते रहे हैं,
उन्होंने गोपनीय जानकारी इन्हें दी और केस में मदद भी की।
मुकदमा खारिज करवाना चाहूँगा।
हमें बचाव के लिए गवाह से सवाल करने का मौका दीजिए।
जूरी के सामने?
पहले दिन से इन्होंने इस मुकदमे को मज़ाक बना रखा है।
न्यायिक प्रक्रिया को अनदेखा किया है।
अगर मुकदमा खारिज होता है तो ठीक है।
पर अगर बिली पर लगे आरोप गलत हैं, तो क्या दिक्कत है?
ठीक है। सवाल कर लीजिए, मिस मार्गोलिस।
शुक्रिया, योर ऑनर।
हम दोस्त हैं, है न, बिली?
मुझे तो ऐसा ही लगता है।
और कभी-कभार हमारी बातचीत होती है, है न?
हाँ।
क्या आपने ज़ैक्स फ़ार्मा के लिए काम करने के बारे में मुझसे कभी बात की?
नहीं। कोई गोपनीय जानकारी नहीं दी।
तो मुझे कैसे पता होगा कि एमरज़िन के बारे में क्या सवाल करें?
ऐसी गोपनीय जानकारी के बारे में मुझे कहाँ से जानकारी मिली होगी?
पता नहीं। मुझे नहीं पता कि आप कैसे सोचती हैं।
कल रात आप मुझसे मिलने आए थे न?
मेरे बारे में फ़िक्रमंद थे।
क्या आप जूरी को अपनी चिंता का कारण बता सकते हैं?
यह करने की ज़रूरत नहीं है।
सब को बता दूँ
कि आपको इस केस पर काम करने के लिए कोई भुगतान नहीं मिला है।
क्या यह सच है?
हाँ। आपने मुझे निकाल दिया था।
बिल्कुल।
क्योंकि आपके बर्ताव ने
मेरी कंपनी के सामने एक बहुत बड़ी आर्थिक समस्या खड़ी कर दी थी, है न?
आपत्ति है।
सेटलमेंट के बारे में संभलकर बोलिएगा, मिस मार्गोलिस।
मैं इस मुकदमे को खारिज करने के बहुत करीब हूँ।
समझ गई।
खारिज।
क्या आप इसे ज़ोर से पढ़ सकते हैं, जूरी के लिए?
आपत्ति है। हमें नहीं पता वह क्या है।
मैं यह नहीं करूँगा।
मिस मार्गोलिस?
योर ऑनर, माफ़ कीजिएगा।
हम मिस्टर मैकब्राइड की गवाही के लिए तैयार नहीं थे।
मुझे बस कुछ प्रतियाँ लानी होंगी। बस एक सेकंड दीजिए।
कोई बात नहीं।
तुमने ठीक से सोच लिया है?
मिस मार्गोलिस?
मैं यह जारी नहीं रख पाऊँगी।
एक ब्रेक ले लेते हैं। पंद्रह मिनट बाद मिलेंगे।
सब खड़े हो जाइए।
उम्मीद है कि अगर मैं नहीं पूछूँगी तो बिली इनका जवाब दे देगा।
तुमने ठीक से सोच लिया है?
हाँ।
ठीक है।
मुझे माफ़ कर दो, पैटी।
किस बात के लिए?
तुम्हें इस्तेमाल किया।
पर मैं तुम्हारा बहुत सम्मान करती हूँ, तो उम्मीद है हम दोस्त बन सकते हैं।
हाँ।
आगे बढ़ने से पहले,
मैं सब को बताना चाहूँगी कि मिस मार्गोलिस अब ठीक हैं।
लेकिन अब उनकी जगह मिस सोलिस-पैपेजियन सवाल करेंगी।
शुक्रिया, योर ऑनर।
-हैलो, विलियम। -पैट्रीशिया।
हम एक-दूसरे को बखूबी जानते हैं, है न?
बिल्कुल। साथ में वकालत करते करीब पाँच साल हो गए हैं,
और हमने एक साथ बहुत कुछ झेला है।
तो हाँ, हम एक-दूसरे को बखूबी जानते हैं।
क्या हमने ज़ैक्स फ़ार्मा में आपके काम पर कभी बात की है?
नहीं। बल्कि मुझे केस से हटाए जाने के बाद से
हमारी बमुश्किल कभी बात हुई है।
तब तो हमें बहुत से बातें करनी हैं, है न?
बिल्कुल।
तो, एमरज़िन। उसमें क्या बुराई है?
लत न लगने वाला हिस्सा सफल रहा,
पर चूहों में इसके कारण गंभीर मानसिक दुष्परिणाम देखने को मिले,
इसलिए मैंने इसे लोगों पर आज़माने से मना कर दिया।
तो ट्रिमाडोन रिलीज़ करते वक्त
ज़ैक्स को पता था कि लत लगती है
और यह भी कि लत न लगने वाला रूप बनाया जा सकता है?
हाँ।
और क्या वे उसी एमरज़िन को अब रिलीज़ करना चाह रहे हैं?
-देखेंगे उन्होंने ठीक किया या नहीं। -उसे चुप कराओ।
आपत्ति। यह सब वकील-मुवक्किल विशेषाधिकार के दायरे में आता है।
नहीं। शुरुआत तुमने की थी, लल्लूराम, मैं तो बस बात आगे बढ़ा रही हूँ।
-योर ऑनर... -खारिज।
माननीय एम. सी. रीस
पर बेइज़्ज़ती मत कीजिए। सवाल जारी रखिए।
शुक्रिया।
कभी एमरज़िन के बारे में किसी को बताया है?
आप पहली हैं।
मिस मार्गोलिस को उसके बारे में कैसे पता चला?
जॉर्ज ज़ैक्स ने उन्हें बताया।
तो आप कह रहे हैं कि मिस मार्गोलिस,
जॉर्ज ज़ैक्स पर मुकदमा करने वाली कंपनी की मैनेजिंग पार्टनर,
अब तक उनके लिए काम कर रही थीं?
हाँ, वे अंदर रहकर केस बिगाड़ने की कोशिश कर रहे थे।
योर ऑनर, मैं आपको पिछला आवेदन याद दिलाना चाहूँगा।
नामंज़ूर, मिस्टर पैटक।
आप अपने ही केस में आग लगाकर आगजनी का रोना नहीं रो सकते।
-जारी रखिए। -शुक्रिया।
मैं कुछ सवाल पूछना चाहूँगी।
पर क्यों न आप पहले जूरी को यह समझाएँ
कि पूर्व मुवक्किल पर मुकदमा क्यों किया?
सैम मार्गोलिस ने हाल ही में आपको नौकरी दी
और वह मुझे भी टीम में लेना चाहती थीं।
ऐसा क्यों था?
क्योंकि इस दुनिया में मैं वह इकलौता वकील हूँ
जिसे एमरज़िन को इस मुकदमे में लाने की मनाही है।
यह उनके लिए ज़रूरी क्यों था?
क्योंकि ट्रिमाडोन की लत लगने के सबूत
ज़ैक्स फ़ार्मा ने मिटा दिए थे।
जो इकलौता सबूत उनके खिलाफ़ बचा है
वह यह तथ्य है कि वे उसी दौरान
लत न लगने वाली दवा बना रहे थे।
अच्छा। पर अगर आप दुनिया के उन कुछ लोगों में से हैं
जो एमरज़िन के बारे में जानते हैं,
तो मिस मार्गोलिस इतनी परेशान क्यों थी?
कोई भी अच्छा वकील यह बात कभी न कभी पता कर लेता।
तो उन्हें ऐसा वकील चाहिए था
जो ज़ैक्स फ़ार्मा के खिलाफ़ उसे इस्तेमाल न कर सके।
आपत्ति है।
किसलिए?
ये बेबुनियाद आरोप हैं।
इन सबका कोई सबूत नहीं है।
मिस सोलिस-पैपेजियन, आप क्या कहना चाहेंगी?
मिस मार्गोलिस ने गिरने से ठीक पहले मिस्टर मैकब्राइड को कुछ दिया था।
क्या आप अदालत को बताएँगे कि वह क्या था?
हाँ, तीन भुनाए जा चुके चेक
जो मार्गोलिस एंड ट्रू के नाम पर हैं और सैम के आयोल्टा खाते में जमा हुए।
वे चेक किसने दिए और रकम कितनी है?
हाँ, पहला चेक रसल ड्रग के विक्टर रसल ने दिया है
और रकम है 500 मिलियन डॉलर।
दूसरा चेक टिलिंजर हेल्थ के आइवन टिलिंजर ने दिया है,
और यह भी 500 मिलियन डॉलर का है।
तीसरा चेक जॉर्ज ज़ैक्स ने दिया है और यह एक बिलियन डॉलर का है।
दो बिलियन डॉलर किसलिए?
ये रीटेनर चेक हैं।
देखिए, सैम मार्गोलिस यह केस खत्म होने के बाद
इन तीनों प्रतिवादियों की वकील बन जातीं।
तो क्या मुवक्किलों का उन वकीलों को
अपना वकील बनाना सही है जो उन पर मुकदमा कर रहे हैं?
हरगिज़ नहीं।
और क्या रीटेनर चेक हमेशा इतनी बड़ी रकम के होते हैं?
मैंने तो पहले कभी यह नहीं देखा।
आपत्ति। मिस्टर मैकब्राइड कोई विशेषज्ञ नहीं हैं। यह नहीं कह...
मिस्टर मैकब्राइड कूपरमैन मैकब्राइड के पार्टनर थे,
जो दुनिया की सबसे बड़ी लॉ फ़र्म में से एक है।
और एक हद तक वकीलों के गलत बर्ताव का भी विशेषज्ञ हूँ।
न्यायिक चेतावनी के साथ।
खारिज, मिस्टर पैटक। मैं आगे सुनना चाहूँगी।
यह क्या है?
यह भुगतान है।
देखिए, अगर वह केस हार जाती हैं तो,
इससे मार्गोलिस एंड ट्रू के हारने के नुकसान की भरपाई हो जाएगी।
-आपका मतलब यह एक साज़िश है? -बिल्कुल, जो जॉर्ज ज़ैक्स ने रची है।
देखिए, ज़ैक्स ये दवाएँ बनाता है,
टिलिंजर उन्हें शिप करता है और रसल उन्हें बेचता है।
और साथ में वे इन दवाओं का एक पूरा उद्योग हैं।
ठीक है, पर अब तक उन्हें साथ जोड़ने वाली कोई कड़ी नहीं थी, है न?
कोई सबूत नहीं था कि वे मिलकर साज़िश कर रहे हैं?
नहीं, सिवाय इसके कि इन लोगों ने साथ मिलकर बहुत पैसा कमाया है।
मिस मार्गोलिस इस साज़िश में कैसे शामिल हैं?
जॉर्ज ने उनका इस्तेमाल किया।
मतलब, वह औरत खुद अपनी बीमारी से जूझ रही है।
और साथ ही पिता की कंपनी को बंद होने से बचाने की कोशिश में है।
तब जॉर्ज ने एक झूठा प्रस्ताव दिया।
वादा किया कि हर दर्द दूर कर देगा।
दूसरे लाखों लोगों की तरह उसने सैम का भी फ़ायदा उठाया।
पर यह उसकी गलती नहीं है।
यह उस आदमी की गलती है, वह जो वहाँ बैठा है। जॉर्ज ज़ैक्स।
आपत्ति। यह पूछताछ के दायरे से बाहर है, योर ऑनर।
खारिज। मैं सुन रही हूँ।
तुमने मुझे झाँसा दिया।
भाड़ में जाओ।
माफ़ कीजिए, मिस्टर मैकब्राइड, आप गलती के बारे में कुछ कह रहे थे।
हाँ।
देखिए, जॉर्ज ज़ैक्स को शुरू से पता था कि ट्रिमाडोन की लत लगती है,
पर परवाह नहीं की।
उसे फ़र्क नहीं पड़ता, बल्कि उसके लिए तो अच्छा ही है।
क्योंकि जॉर्ज ज़ैक्स दर्द कम करने के कारोबार में नहीं है।
जॉर्ज ज़ैक्स लत लगाने के कारोबार में है।
चाहे कितने भी लोगों को तकलीफ़ हो या मारे जाएँ।
और यह एक अरबपति बनकर यहाँ बैठा है,
पर वह भी उसके लिए काफ़ी नहीं है।
उसे और ज़्यादा, और ज़्यादा पैसा चाहिए।
असल बात वही है, पैसा।
और इसका सबसे बड़ा सबूत अमैंडा ट्रू नहीं है,
न ही वे लाखों लोग जिन्हें इसने मारा है।
शिकार तो वे हैं जो ज़िंदा हैं,
जिन्हें अपने करीबी लोगों को खोने के दुख के साथ जीना होगा।
वे लोग जिन्हें सारी ज़िंदगी
यह दर्द सहना होगा, उसकी करनी के कारण।
पर हमें इसका गुलाम बनने की ज़रूरत नहीं है।
हमें इसका या इसके जैसे लोगों का गुलाम बनने की ज़रूरत नहीं है
क्योंकि वे झूठे हैं और हमें ज़हर दे रहे हैं।
यह रईसों और बड़ी दवा कंपनियों के
अंत की शुरुआत हो सकती है
अगर लोग इन्हें बंद करवाना चाहें।
और आप ही वे लोग हैं।
मिस्टर मैकब्राइड, याद रखिए कि आप यहाँ गवाह है, वकील नहीं।
माफ़ कीजिए, योर ऑनर। मैं एक पल के लिए यह भूल गया था।
खैर, अब न झूठ होंगे, न ज़हर।
रसल ड्रग और टिलिंजर हेल्थ और ज़ैक्स फ़ार्म को
अपने किए की कीमत चुकानी होगी।
शुक्रिया।
और कोई सवाल नहीं है, योर ऑनर।
जूरी
मेरे खयाल से जूरी ने फ़ैसला ले लिया है।
जी, योर ऑनर।
"पहले दावे का पहला सवाल।
"क्या प्रतिवादियों ने एक खतरनाक दवा के
"उत्पादन, वितरण और बिक्री में
"लापरवाही बरती?"
"नहीं।"
"पहले दावे का दूसरा सवाल।
"इसके बजाय, क्या प्रतिवादियों ने जानबूझकर और गलत इरादे से
"एक लत लगाने वाली दवा का उत्पादन,
"वितरण और बिक्री कर उसे लोगों तक पहुँचाया?"
"हाँ।"
हे भगवान।
इसका मतलब इस नुकसान को चैप्टर इलेवन, दिवालियापन के तहत नहीं माना जाएगा।
"दूसरा दावा।
"क्या प्रतिवादियों ने अकेले और एक-दूसरे से मिलकर
"ऐसे हालात पैदा किए जिससे कैलिफ़ोर्निया की जनता की सेहत पर बुरा असर पड़ा?"
"हाँ।"
"तीसरा दावा। क्या प्रतिवादियों ने झूठे तथ्य पेश किए
"और उन तथ्यों को छिपाया
"जिससे ग्राहकों को उस दवा के स्वभाव की गलत जानकारी मिली?"
"हाँ।"
"और आखिरकार, चौथा दावा।
"क्या प्रतिवादियों ने न्यायिक प्रणाली को धोखा दिया
"और इन दवाओं के खतरों और फ़ायदों को गलत ढंग से पेश किया
"ताकि ये ज़्यादा से ज़्यादा मुनाफ़ा कमा सकें?"
"हाँ।"
योर ऑनर, क्या हम सफ़ाई दे सकते हैं?
नहीं, जूरी अपना फ़ैसला सुना चुकी है।
"जुर्माने के तौर पर,
"जूरी ने वादियों के लिए जो रकम तय की है वह है..."
"चौदह बिलियन डॉलर।"
क्या बकवास है।
मैं इस काम के लिए जूरी का धन्यवाद करती हूँ।
अदालत बर्खास्त की जाती है।
सब खड़े हो जाएँ।
पैटी?
मुबारक हो।
तुमने...
तुमने कमाल कर दिया।
मुझे नेम पार्टनर बनना है।
बाहर प्रेस हमारे बयान का इंतज़ार कर रही है। तो...
-मुबारक हो। -हाँ कर दी।
हाँ कर दी।
ए। तुमने धोखे से मेरे दो बिलियन ले लिए,
और मुझे वह पैसा वापस चाहिए।
तुम्हें यह मज़ाक लग रहा है?
तुम जेल में ही मरोगी। अभी हँस लो।
-किस्सा खत्म, यार। -खत्म नहीं हुआ।
-हो गया है। -मैं अपील करूँगा और जीतूँगा भी,
और मैं तुम्हें भी इसके साथ तबाह करूँगा।
देखते जाओ कि टॉम और अमैंडा ट्रू के लिए कितना जुर्माना भरोगे।
-डैड। -हाँ?
भाड़ में जाओ!
यूएस जिला अदालत
उम्मीद है वह नर्क में सड़ेगा।
अगर नर्क है तो यह वहीं जाएगा।
-वह सही कह रहा था। -कैसे?
मैं शायद जेल में ही मरूँगी।
कोई अच्छा वकील रखा, तो नहीं।
-शुक्रिया, बिली। -नहीं। तुम्हें शुक्रिया।
हिम्मत रखना।
सुनवाई पूर्व सेवाएँ
कैसे हो, यार?
मुबारक हो।
मैं उसे शब्दों में बयान नहीं कर सकता।
वह वॉइसमेल सैम तक पहुँच गया, उसके लिए तुम्हें शुक्रिया।
ब्रिटनी को एक फ़ुटेज मिला है
जिसमें उस रात टॉम ट्रू को जबरन एक कार में डाला गया।
इसे इस्तेमाल करो।
हाँ, ज़रूर।
ठीक है, शुक्रिया।
नहीं। तुम्हारा शुक्रिया।
वह खुशकिस्मत था कि तुम उसके साथ थे।
ए, यार, माफ़ करना।
माफ़ करना। तुम्हारे कुत्ते की तस्वीर ले लूँ?
हाँ। ज़रूर।
परेशानी के लिए माफ़ी चाहूँगा।
कोई बात नहीं।
ठीक है। यहाँ देखो, यार।
कमाल का कुत्ता है। कौन सी नस्ल का है?
यह रोडेशियन रिजबैक है।
-रोडेशियन रिजबैक। -हाँ।
हैलो बोलो, वॉल्ट।
-अरे वाह। शुक्रिया। -ज़रूर। दिन अच्छा रहे।
तुम्हारा भी।
यह नया शौक है क्या?
कमाल का कुत्ता था।
मुझे लगा तुम चले गए।
तुम व्यस्त थी, परेशान नहीं करना चाहता था।
हाँ, मैं बहुत थक गई हूँ।
हाँ, बेशक। आखिर 14 बिलियन डॉलर जीते हैं।
-है न? -हाँ, बिल्कुल।
हाँ।
तो अब क्या?
मैं वापस एलए जा रहा हूँ।
ठीक है।
मेरा नंबर है न।
नंबर तो है, पर क्या तुम फ़ोन उठाओगे?
-तुम फ़ोन करोगी? -हाँ, करूँगी।
-मैं फ़ोन उठाऊँगा। -बहुत अच्छे।
तो मेरे खयाल से मुझे...
मैं बता दूँ कि दिल ही दिल में मैं तुम्हें गले लगा रही हूँ।
-अब शुरुआत क्यों करें? -बिल्कुल।
हाँ। बिल्कुल सही।
वैसे बता दूँ कि मैं...
मतलब, जब भी तुम...
पता है।
ठीक है। फिर मिलेंगे।
अमेरिकी जिला अदालत नदर्न डिस्ट्रिक्ट ऑफ़ कैलिफ़ोर्निया
-हैलो? -मज़ाक कर रहे हो क्या?
बहुत हुई यह बकवास!
मुझे और कुछ नहीं सुनना क्योंकि उसकी ज़रूरत नहीं है!
दरवाज़ा खोल दो।
वक्त आ गया।
हैड्लीविल
इस तरफ़।
पता है न कि यह एक तरफ़ा टिकट है।
हाँ, मैं समझ गया था।
अफ़सोस की बात है।
यही तो ज़िंदगी है।
नहीं, अफ़सोस की बात है कि सिर्फ़ यही सीट बची है।
तुम्हें ट्रेन से उतरना होगा, बेटा।
यकीन मानो।
तुम दोनों का यह दर्द बढ़ेगा ही।
मुझे पता है।
तुमने अच्छी गेंदबाज़ी की थी।
हाँ।
मुझसे बेहतर।
शेरिफ़
हैलो?
सैन फ़्रांसिस्को में एक छोटी सी गली है
जो थर्ड एंड टाउनसेंड के सदर्न पैसिफ़िक स्टेशन के पास है,
लाल रंग की इमारतें जहाँ लंबी, उबाऊ दोपहर होती है और सब ऑफ़िस में काम करते हैं।
वहाँ की हवा में आने-जाने वालों की जल्दबाज़ी का एहसास होता है
जब वे मीलों चलते हैं मार्केट एंड सैन्सम इमारतों से निकलते हैं,
पैदल और बसों में,
खूबसूरत कपड़ों में, सैन फ़्रांसिस्को के मज़दूर... ट्रक ड्राइवर।
यह सब कैलिफ़ोर्निया में होता है।
यह एक समंदर की तरह है।
हमारा सैन फ़्रांसिस्को।
जहाँ सारे दर्द मिट जाते हैं।
लोग,
गली जहाँ आस-पास की दुकानों के ट्रकों और गाड़ियों की भरमार है, कोई नहीं जानता...
शेज़ जे
यहाँ से आगे शराब ले जाना मना है तो पीना शुरू कर दो
यह सीज़न समर्पित है हमारे दोस्त और सह-निर्माता रामी रैंक को,
और हमारे दोस्तों और सहकर्मियों की मधुर स्मृति को: ग्रीर बिशप और जूली सैंडर्स
संवाद अनुवादक शीला सिजिन मैथ्यूज़
रचनात्मक पर्यवेक्षक रवीन्द्र शंकर शुक्ल